ได้ยินว่ามีร้านน้ำแข็งไสสูตรไต้หวันเปิดใหม่ แถวย่านนิมมาน เลยลองมาตามกระแสกับเค้าบ้าง ร้านอยู่ตรงนิมมานหาไม่ยากถ้าใครรู้จักมังกี้ ก็อยู่ตรงมังกี้เก่าเลย เป็นตึกแถวอยู่ติดกับร้านอื่นๆ ที่จอดรถด้านข้างมีแต่เสียเงินค่าที่จอดรถ คิดว่าไม่คุ้มแพงเกินไป หาจอดตามแถวข้างทางเอาแล้วกัน 
เนื่องด้วยเป็นร้านที่กำลังอยู่ในกระแส + ช่วงวันหยุด + อยู่ในย่านนิมมาน ทำให้คนไปร้านนี้เยอะ ช่วงที่เข้าไปคนแน่นร้านมาก มองไปไม่เจอโต๊ะว่าง ด้วยความไม่เคยไปก็ยืนเก้ๆกังๆสักพักเพราะไม่มีใครสนใจมาถามเรื่องที่นั่งเลย มองไปเห็นมีเก้าอี้แถวๆเค้าเตอร์เลยคิดว่าน่าจะเป็นที่นั่งสำหรับนั่งรอ เลยนั่งรอสักพักเผื่อมีใครลุกออก นั่งไปสักพักรู้สึกคนเยอะและไม่ได้รับการสนใจจากพนักงาน จึงจะลุกกลับก็มีพนักงานหันมายื่นบัตรคิวให้ จึงเพิ่งรู้ว่ามีการรับคิวแบบนี้ด้วย เลยตัดสินใจรอต่อเพราะอยากมาให้รู้ว่าของในกระแสเป็นไง พอถึงคิวได้โต๊ะนั่ง ด้วยความเป็นสายถ่ายรูปเลยมาเพราะเห็นว่าตัวร้านสีขาว ตกแต่งสวยงาม แสงสวย เหมาะแก่การถ่ายรูป แต่ก็แอบผิดหวังกับโต๊ะที่ได้นั่ง อยู่ทางด้านหลัง ที่จะขึ้นไปชั้น 2 ซึ่งเป็นทางแคบๆ และอยู่หน้าห้องน้ำ หน้าห้องครัว บรรยากาศไม่โอเคเลย แต่กทำใจไปเพราะเข้าใจว่าร้านที่เปิดใหม่และอยู่ในกระแสคนย่อมเยอะเป็นธรรมดา การบริการหรือหลายสิ่งอาจทำให้ยังไม่ประทับใจนัก 
ส่วนของหวานและเครื่องดื่มนั้น ราคาค่อนข้างสูงตามเรทราคาร้านย่านนิมมาน รสชาติโดยส่วนตัวโอเคทานได้ 
ปล.การรีวิวคือความชอบและความคิดเห็นส่วนตัวที่เจอมา 